Centenero (Samianigo)

Centenero yera un lugar medieval y actual pardina, a pardina de Centenero, situada en o municipio de Samianigo.

Toponimia
Ye un toponimo descriptivo d'a vegetación d'o lugar, o "centeno", con o sufixo d'abundancia -ero, ye decir, un puesto a on se produciba centeno'. Geografía medieval de Serrablo. José Miguel Navarro López. Colección «A Lazena de yaya», 15. ISBN 84-8127-104-7

Historia
En o Cartulario d'o monesterio de Fanlo (doc. 20) apareixe documentau en 1036 una crompa de Banzo, abat d'o cenobio, a donya Emeteria d'Ibort y os suyos fillos d'as suyas posesions en
Centenero, en a que apareixe como testigo, entre atros, "Garsias abbas de Centenero":

En atro documento, d'entre 1036 y 1057, apareixe iste lugar en l'alpartau adedicau a Bailín (doc. 33). Entre os anyos 1072 y 1086, l'abat Ximeno de Fanlo concede a censo cuantas fincas en Centenero y atros lugars a diferents personas (doc. 79).

En 1134, o rei d'Aragón Remiro II concede a villa de Centenero a o suyo alférez Pero López (doc. 111), qui ye probablement o mesmo Pero López, natural d'Arto, que concede a o monesterio de Fanlo dos escusaus que teneba en posesión en o mesmo lugar de Centenero (doc. 120).

Bi ha encara atro documento, con calendata de sptiembre de 1205 (doc. 138), a on se nombra o lugar en l'alpartau adedicau a Larbesa.

Referencias

Categoría:Despoblaus medievals d'a provincia de Uesca
Categoría:Lugars desapareixius de Samianigo
Categoría:Pardinas